

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinsko vijeće**

KLASA: 024-03/22-01/05

URBROJ: 2178-12-03-22-02

Velika Kopanica, 11. svibnja 2022. godine.

**Z A P I S N I K**

**s 9. sjednice Općinskog vijeća**

**Općine Velika Kopanica**

 Na 9. sjednici Općinskog vijeća Općine Velika Kopanica, održanoj dana 11. svibnja 2022.g u Općinskoj vijećnici, Vladimira Nazora 1, Velika Kopanica s početkom u 20:00 sati, bilo je prisutno 11 od 13 izabranih Vijećnika Općinskog vijeća Općine Velika Kopanica.

Nazočni vijećnici: Tomislav Jagić, Ivan Antolović, Marina Jularić Ergotić, Patricija Kurtušić, Darko Relota, Krunoslav Zdunić, Miroslav Matić, Blaž Šokčević, Robert Matasović, Maja Crnolatac, Ivan Stojanović

Odsutni vijećnici: Ana Radičević, Tomislav Matasović

Ostali prisutni: Ivan Meteš – načelnik, Marija Lolić Butorac – pročelnica/zapisničarka

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić otvorio je sjednicu u 20:00 h i pozdravio sve prisutne te konstatirao kvorum.

DNEVNI RED:

1. Prestanak mirovanja mandata Vijećnika:

a) Izvješće Mandatne komisije,

b) Svečana prisega Vijećnika;

1. Verifikacija Zapisnika sa 8. sjednice Općinskog vijeća Općine Velika Kopanica;
2. Godišnji izvještaj o izvršenju Proračuna Općine Velika Kopanica za 2021.godinu:
	1. Prijedlog Godišnjeg izvještaja o izvršenju Proračuna Općine Velika Kopanica za 2021.godinu,
	2. Prijedlog Odluke o raspodjeli rezultata poslovanja Općine Velika Kopanica na dan 31.12.2021. godine,
	3. Izvješće o izvršenju Programa građenja komunalne infrastrukture na području Općini Velika Kopanica u 2021. godini i Prijedlog Zaključka o prihvaćanju Izvješća,
	4. Izvješće o izvršenju Programa održavanja komunalne infrastrukture na području Općine Velika Kopanica u 2021. godini i Prijedlog Zaključka o prihvaćanju Izvješća,
	5. Izvješće o izvršenju Programa utroška naknade za zadržavanje nezakonito izgrađenih zgrada u prostoru na području Općine Velika Kopanica u 2021. godini i Prijedlog Zaključka o prihvaćanju Izvješća,
	6. Izvješće o izvršenju Programa korištenja sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Velika Kopanica u 2021. godinu i Prijedlog Zaključka o prihvaćanju Izvješća,
	7. Izvješće o izvršenju Programa korištenja sredstava ostvarenih od promjene namjene poljoprivrednog zemljišta na području Općine Velika Kopanica u 2021. godini i Prijedloga Zaključka o prihvaćanju Izvješće,
	8. Izvješće o izvršenju Programa utroška sredstava ostvarenih od šumskog doprinosa na području Općine Velika Kopanica u 2021. godinu i Prijedlog Zaključka o prihvaćanju Izvješća,
	9. Izvješće o izvršenju Programa socijalne skrbi na području Općine Velika Kopanica za 2021. godinu i Prijedlog Zaključka o prihvaćanju Izvješća,
	10. Izvješće o izvršenju Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2021. godini i Prijedlog Zaključka o prihvaćanju Izvješća,
	11. Izvješće o izvršenju Programa vatrogastva i civilne na području Općine Velika Kopanica u 2021. godini i Prijedlog Zaključka o prihvaćanju Izvješća;
3. Izvješće o obavljenom popisu dugotrajne imovine, sitnog inventara, potraživanja, novčanih sredstava Općine Velika Kopanica na dan 31.prosinac 2021.godine i Prijedlog Zaključka o prihvaćanju Izvješća,
4. Prijedlog Javnog natječaja za zakup poljoprivrednog zemljišta u vlasništvu Republike Hrvatske na području Općine Velika Kopanica,
5. Etički kodeks nositelja političkih dužnosti u Općini Velika Kopanica,
6. Izvješće o izvršenju Plana djelovanja u području prirodnih nepogoda u 2021. godini i Prijedlog Zaključa o prihvaćanju Izvješća;
7. Razno.

Predsjednik Dnevni red daje na raspravu. Nakon što nije bilo komentara i prijedloga i na glasanje. Dnevni red je usvojen jednoglasno (11 glasova ZA).

1. **TOČKA 1:** **Prestanak mirovanja mandata Vijećnika:**

**a) Izvješće Mandatne komisije,**

**b) Svečana prisega Vijećnika;**

a) Predsjednik otvara 1. točku Dnevnog reda i daje riječ predsjednici Mandatne komisije Patriciji Kurtušić da podnese Izvješće. Vijećnica podnosi Izvješće i navodi da je na zahtjev Vijećniku Ivanu Stojanoviću mandat prestao mirovati 1. travnja 2022.godine, a istim danom prestao je mandat njegovoj zamjenici Tereziji Zrakić. Mandatna komisija predlaže da Općinsko vijeće Općine Velika Kopanica donese Zaključak o prestanku mirovanja mandata člana Općinskog vijeća Općine Velika Kopanica Ivanu Stojanoviću i prestanku mandata zamjenici Tereziji Zrakić.

Kako nema nikakvih pitanja i komentara, Predsjednik daje ovu točku Dnevnog reda na glasanje.

Prestanak mirovanja mandata Vijećnika pod točkom a) Izvješće Mandatne komisije je usvojeno jednoglasno ( 11 glasova ZA ).

b) Predsjednik poziva Vijećnika Ivana Stojanovića da ustane i da svečanu prisegu. Po pročitanom tekstu svečane prisege, Vijećnik odgovara „prisežem“.

**TOČKA 2: Verifikacija Zapisnika s 8. sjednice Općinskog vijeća Općine Velika Kopanica;**

Predsjednik otvara 2. točku Dnevnog reda i daje ju na raspravu.

Vijećnik Robert Matasović izražava svoje nezadovoljstvo na Zapisnik s 8.sjednice Općinskog vijeća Općine Velika Kopanica te navodi da nije zabilježen njegov komentar na 8. točku Dnevnog reda Prijedlog Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Velika Kopanica. Navodi navodi da je II. točki teksta natječaja čl. 35. Zakona o poljoprivrednom zemljištu iz 2018.godine i da nedostaju točke 5, 6 i 7.

Pročelnica navodi da nije bila na prošloj sjednici pa ne može tvrditi zašto to nije napisano, ali napominje da se često u raspravama ne drže svi reda te pričaju u isto vrijeme i tada je teško jasno čuti tko što govori. Navodi da će na snimci provjeriti tu točku Dnevnog reda. Predsjednik Vijeća predlaže da se provjeri što se dogodilo te da se Zapisnik ispravi i stavi u Dnevni red sljedeće sjednice. S tim prijedlogom se slaže i Vijećnik Robert Matasović.

U nastavku Vijeće donosi Zaključak da će se Zapisnik sa 8. sjednice Općinskog vijeća Općine Velika Kopanica s naglaskom na dio koji je napomenuo Vijećnik Robert Matasović i da će se isto nadopuniti u Zapisnik s čime se složio i Vijećnik Robert Matasović. Kako nema više nikakvih pitanja i komentara, Predsjednik daje ovaj Zaključak na glasanje. Zaključak je usvojen jednoglasno  (11 glasova ZA).

**TOČKA 3:** **Godišnji izvještaj o izvršenju Proračuna Općine Velika Kopanica za 2021.godinu:**

* 1. Prijedlog Godišnjeg izvještaja o izvršenju Proračuna Općine Velika Kopanica za 2021.godinu,
	2. Prijedlog Odluke o raspodjeli rezultata poslovanja Općine Velika Kopanica na dan 31.12.2021. godine,
	3. Izvješće o izvršenju Programa građenja komunalne infrastrukture na području Općini Velika Kopanica u 2021. godini i Prijedlog Zaključka o prihvaćanju Izvješća,
	4. Izvješće o izvršenju Programa održavanja komunalne infrastrukture na području Općine Velika Kopanica u 2021. godini i Prijedlog Zaključka o prihvaćanju Izvješća,
	5. Izvješće o izvršenju Programa utroška naknade za zadržavanje nezakonito izgrađenih zgrada u prostoru na području Općine Velika Kopanica u 2021. godini i Prijedlog Zaključka o prihvaćanju Izvješća,
	6. Izvješće o izvršenju Programa korištenja sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Velika Kopanica u 2021. godinu i Prijedlog Zaključka o prihvaćanju Izvješća,
	7. Izvješće o izvršenju Programa korištenja sredstava ostvarenih od promjene namjene poljoprivrednog zemljišta na području Općine Velika Kopanica u 2021. godini i Prijedloga Zaključka o prihvaćanju Izvješće,
	8. Izvješće o izvršenju Programa utroška sredstava ostvarenih od šumskog doprinosa na području Općine Velika Kopanica u 2021. godinu i Prijedlog Zaključka o prihvaćanju Izvješća,
	9. Izvješće o izvršenju Programa socijalne skrbi na području Općine Velika Kopanica za 2021. godinu i Prijedlog Zaključka o prihvaćanju Izvješća,
	10. Izvješće o izvršenju Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2021. godini i Prijedlog Zaključka o prihvaćanju Izvješća,
	11. Izvješće o izvršenju Programa vatrogastva i civilne na području Općine Velika Kopanica u 2021. godini i Prijedlog Zaključka o prihvaćanju Izvješća;

Predsjednik otvara 3. točku Dnevnog reda i daje riječ načelniku.

Načelnik pozdravla sve prisutne i čestitao Vijećniku Ivanu Stojanoviću na povratku u Općinsko vijeće Općine Velika Kopanica. Načelnikn navodi da je u Godišnjem izvještaju o izvršenju Proračuna Općine Velika Kopanica za 2021.godinu, sve ono što se ostvarilo u prošloj godini raspoređeno po pripadajućim programima. Ukupni prihodi i primici u prošloj godini iznosili su 14.644.999,80 kn, rashodi su iznosili 16.209.139,89 kn, manjak prihoda u iznosu od 1.564.140,09 kn, međutim iz prethodne godine se prenijelo 820.204,34 kn što znači da je razlika u 743.935,75 kn, ta su potraživanja došla u 12.mjesecu te su realizirana ove godine. Za razliku od prijašnjih godina u 2021. imali smo i kredit od 2.500.000,00kn za projekt šumskih puteva koji je financiran iz Europskih fondova u cijelosti. Nadalje, načelnik ističe još neke značajnije projekte kao što je cesta u ulici Gorjanci u iznosu od 2.600.000,00 kn za koju se dobilo 200.000,00 kn kapitalne pomoći iz proračuna Brodsko-posavske županije, rekonstrukcija Društvenog doma u Velikoj Kopanici koja je sufinancirana iz Ministarstva regionalnog razvoja i fondova EU u iznosu od 300.000,00kn. Izgradnja Društvenog doma u naselju Kupina 1.faza, sadnja drvoreda u Beravcima te rasvjeta u ulici Gorjanci gdje je dio sufinanciran iz Ministarstva graditeljstva u iznosu od 169.835,00 kn. Izgradnja ceste u Ćavatovu, izgradnja pješačkog mosta u Beravcima, izrada projektne dokumentacije za ulicu Vladimira Nazora, kupovina radnih bilježnica za sve učenike osnovnih škola s područja naše Općine, sufinanciranje srednjoškolaca s 500,00 kn za kupovinu udžbenika. Ističe da su svi ovi projekti svrstani prema programima te moli vijećnike da ih kao takve i usvoje.

Vijećnik Robert Matasović postavlja pitanje zašto piše pod izvorni plan u prihodima tih nekih 14.000.000,00 kn kad je to rađeno tek na rebalansu u 12.mjesecu, izvorni plan je bio oko 29.000.000,00 kn, te navodi kako ima dokumente i papire, izvorni plan prihoda je oko 29, 28.000.000,00kn, a ovo je tek pred kraj godine rađen rebalans i to ne može biti izvorni plan, izvorni plan može biti samo ono što je planirano prvog dana kad je planiran proračun te da se ne mogu pisati stvari koje nemaju veze. Onda je to ostvarenje proračuna od 38-39% što je jad, za ove brojke ne izgleda nimalo dobro, ne radi se ništa, a ovo sve što ste naveli je samo namješteno da izgleda dobro, a opet je potrošeno više nego je planirano, te da je to poražavajuće. U nastavku načelnik pojašnjava kako je plan jedno, a ostvarenje drugo, sve ovisi o projektima i refundaciji sredstava, te podsjeća kako je ovo bio najveći proračun od kada je osnovana Općina, smatra da to nije nikako poražavajuće već suprotno, da je uspjeh postići ovako nešto u petoj godini mandata. Načelnik naglašava i razna priznanja od raznih državnih institucija za transparentnost i korištenje sredstava u ulaganje u infrastrukturu što je vidljivo svakom žitelju naše Općine. Načelnik nastavlja kako bi i on volio da je bilo ostvarenje od 29.000.000,00 kn, ali planiranje je jedno, u proračun su stavljeni i projekti koji se planiraju realizirati kako se ne bih rebalansom naknadno morali dodavati.

Pročelnica objašnjava kako se rebalans odnosi na plan. Da je bilo više rebalansa, gleda se zadnji rebalans kao izvorni plan. Godišnje izvršenje je napravljeno sukladno zakonskim propisima na način kako bi trebalo biti te je objavljeno na stranicama i šalje se u Ministarstvo financija i u Državnu reviziju.

Kako nema nikakvih pitanja i komentara, Predsjednik daje ovu točku Dnevnog reda na glasanje.

Godišnji izvještaj o izvršenju Proračuna Općine Velika Kopanica za 2021. godinu s pripadajućim programima od a) do k) usvojen je s 9 glasova ZA, 1 PROTIV i 1 SUZDRŽAN.

**TOČKA 4:** **Izvješće o obavljenom popisu dugotrajne imovine, sitnog inventara, potraživanja, novčanih sredstava Općine Velika Kopanica na dan 31.prosinac 2021.godine i Prijedlog Zaključka o prihvaćanju Izvješća;**

Predsjednik otvara 4. točku Dnevnog reda i daje riječ pročelnici.

Pročelnica objašnjava kako se Izvješće o obavljenom popisu dugotrajne imovine, sitnog inventara, potraživanja, novčanih sredstava Općine Velika Kopanica na dan 31. prosinac 2021.godine zapravo odnosi na obavljanje inventure u Općini što je obveza raditi početkom svake godine za prethodnu godinu. U ovom Izvješću mogu se vidjeti najznačajnije stvari iz imovine Općine, stanje žiro računa, blagajna nije vođena, navedena su potraživanja općinska i neke od obveza. Također se i ovdje vidi zajam koji je podignut zbog završetka projekta šumskih puteva.

Kako nema nikakvih pitanja i komentara, Predsjednik daje ovu točku Dnevnog reda na glasanje.Izvješće o obavljenom popisu dugotrajne imovine, sitnog inventara, potraživanja, novčanih sredstava Općine Velika Kopanica na dan 31.prosinac 2021.godine i Zaključka o prihvaćanju Izvješća,usvojeno je s 9 glasova ZA, 1 PROTIV i 1 SUZDRŽAN

**TOČKA 5: Prijedlog Javnog natječaja za zakup poljoprivrednog zemljišta u vlasništvu Republike Hrvatske na području Općine Velika Kopanica,**

Predsjednik otvara 5. točku Dnevnog reda i daje riječ načelniku.

Načelnik objašnjava kako je tekst Javnog natječaja sastavni dio Odluke koja je usvojena na prošloj sjednici Općinskog vijeća, Odluka je poslana na objavu u Službeni vjesnik Brodsko-posavske županije i ona je osam dana nakon objave stupila na snagu, te se može krenuti u postupak raspisivanja Javnog natječaja za 93,43 ha zemlje koja nije u nikakvom obliku raspolaganja na području Općine Velika Kopanica, a dosadašnji zakupci su odustali od nje, za sada stoji neobrađena i zarasla u korov. Javni natječaj se raspisuje danom objave na stranicama Općine Velika Kopanica i na oglasnoj ploči, traje 30 dana, nakon toga će imenovano Povjerenstvo provesti Javni natječaj čiji su uvjeti usklađeni sa Zakonom.

Vijećnik Robert Matasović postavlja pitanje u vezi teksta Javnog natječaja i napominje kako nije promijenjen tekst natječaja, skreće pozornost na točku II natječaja koja je zapravo čl. 58 Zakona. Predsjednik Vijeća odgovara da se tekst Javnog natječaja nalazi kao obrazac na stranicama Ministarstva poljoprivrede i točka II. je identična kao u našem Javnom natječaju, ide samo do stavka 4, a dalje stavak 5,6 i 7 su razrađeni dalje, govori kome treba gospodarski program i kada treba. Vijećnik Robert Matasović dodaje da se gospodarski program spominje u točki 5 umjesto u točki 10, a nigdje nije regulirano što on treba sadržavati. Predsjednik Vijeća ponavlja da je tekst Javnog natječaja objavljen kao takav na stranicama Ministarstva poljoprivrede, te se samo stavljaju podaci od Općina. Vijećnik Robert Matasović pita što je s čl.36. Predsjednik Vijeća pojašnjava kako se cijeli čl.36 nalazi u tekstu obrasca Javnog natječaja.

Vijećnik Robert Matasović nadalje navodi kako nije protiv stoke, već protiv male cijene i da ne može podržati Javni natječaj.

Vijećnik Stojanović postavlja pitanje tko određuje visinu cijene zemlje po hektaru u općinama, na što načelnik odgovara da je to također propisano zakonom. U nastavku Vijećnik iznosi svoje osobno iskustvo s davanjem svoje privatne zemlje u zakup te konstatira kako su cijene za zakup državne zemlje sramotne. Načelnik pojašnjava, kako se na visinu cijene ne može utjecati, nju je odredila RH te da prije cijena nije bila određena već je išlo na licitaciju, tko više ponudi. Vijećnik Stojanović smatra da se možda trebao raspisati Javni natječaj na godinu dana, dok se ne izglasa novi Zakon, a ne na 25 godina, na što načelnik odgovara da se na to također ne može utjecati već je Zakonom propisano.

Kako nema nikakvih pitanja i komentara, predsjednik daje ovu točku Dnevnog reda na glasanje.

Prijedlog Javnog natječaja za zakup poljoprivrednog zemljišta u vlasništvu Republike Hrvatske na području Općine Velika Kopanica je usvojen s 9 glasova ZA, 1 PROTIV i 1 SUZDRŽAN.

**TOČKA 6****:** **Etički kodeks nositelja političkih dužnosti u Općini Velika Kopanica;**

Predsjednik otvara 6. točku Dnevnog reda i daje riječ pročelnici.

Pročelnica u navodi da se Etički kodeks donosi sukladno Zakonu o sprječavanju sukoba interesa, novi Zakon je donesen krajem prošle godine gdje je u čl.6 propisano da Općinsko vijeće mora donijeti Etički kodeks nositelja političkih dužnosti u Općini Velika Kopanica i on se odnosi i na Vijećnike i na načelnika. Napominje kako se u dostavljenim materijalima nalazi tekst Kodeksa, ističe kako će Vijeće morati imenovati Etički odbor i Vijeće časti koji su zaduženi za primjenu Etičkog kodeksa. U nastavku pročelnica poziva sve Vijećnike da dostave svoje prijedloge osoba za Etički odbor i Vijeće časti kako bi se moglo pripremiti za sljedeću sjednicu. Pročelnica zaključuje da se ovim Kodeksom propisuje zabrana sukoba interesa, odnosno korištenja političkih dužnosti za ostvarivanje vlastite koristi, a ne javnog dobra.

Kako nema nikakvih pitanja i komentara, Predsjednik daje ovu točku Dnevnog reda na glasanje.Etički kodeks nositelja političkih dužnosti u Općini Velika Kopanica je usvojen s 10 glasova ZA i 1 SUZDRŽAN.

**TOČKA 7:** **Izvješće o izvršenju Plana djelovanja u području prirodnih nepogoda u 2021. godini i Prijedlog Zaključa o prihvaćanju Izvješća;**

Predsjednik otvara 7. točku Dnevnog reda i daje riječ pročelnici.

Pročelnica ističe kako je i ova točka Dnevnog reda zakonska obveza. Plan djelovanja u području prirodnih nepogoda u 2021. godini donesen je u prethodnom sazivu Vijeća u ožujku 2021.godine. Jedina nepogoda prošle godine bila je uzrokovana olujnim nevremenom i jakim vjetrom i tučom tako da je župan proglasio prirodnu nepogodu na području naše Općine. U Općini su se zaprimali zahtjevi za nadoknadu šteta, u Izvješću se može vidjeti da je prikupljen 61 zahtjev, procijenjena šteta je bila 2.831.000,00kn, a Vlada Republike Hrvatske je priznala 6.771,55 kn štete.

Vijećnik Robert Matasović pita je li se općinska uprava na bilo koji način protivila što je Država priznala štetu u iznosu od samo 6.000,00kn. Smatra da je na 61 prijavu i veliku procijenjenu vrijednost štete koju je procijenio netko stručan, trebalo vratiti nazad taj novac. Načelnik objašnjava kako je priznata samo šteta veća od 60%. Pročelnica navodi da se novac ne može vratiti jer su to namjenska sredstva koja su Općini proslijeđena.

Vijećnik Robert Matasović pita je li negdje u zahtjevu bilo navedeno koliko će biti odobreno sredstava. Pročelnica odgovara da nije, da su se ogradili na način da su štete bile na usjevima koji su već bili osigurani, u obrascu je postavljeno pitanje jesu li usjevi osigurani. Načelnik dodaje da nije moguće biti duplo financiranje štete.

Kako nema nikakvih pitanja i komentara, Predsjednik daje ovu točku Dnevnog reda na glasanje.Izvješće o izvršenju Plana djelovanja u području prirodnih nepogoda u 2021. godini i Prijedlog Zaključa o prihvaćanju Izvješća usvojeno je s 9 glasova ZA, 2 SUZDRŽANA.

**TOČKA 8: Razno;**

Predsjednik otvara 8. točku Dnevnog reda i daje ju na raspravu.

Vijećnik Antolović postavlja pitanje u vezi drvoreda u Beravcima, zanima ga hoće li ići ponovno sadnja i u kojoj su fazi klupe u Etno parku. Načelnik odgovara kako je sadnja planirana za jesen nakon prebrojavanja sadnica koje se nisu primile. Što se klupa tiče, ponovno se mora ići u postupak nabave jer izvođač koji je to trebao nije ih napravio. Vijećnik Ivan Antolović napominje da se u vezi sadnje prođe i kroz sporedne ulice da se ne osjećaju zapostavljenima.

Kako nema nikakvih daljnjih pitanja i komentara, Predsjednik zatvara sjednicu u 20:44 h.

 Zapisničarka Predsjednik Općinskog vijeća

**Marija Lolić Butorac, mag.soc. Tomislav Jagić, mag.ing.silv.**